
Ministru kabineta rīkojums Nr. 426
Rīgā 2023. gada 14. jūlijā (prot. Nr. 36 9. §)
Par finansējuma piešķiršanu Latvijas Drošības un aizsardzības industriju federācijai 2023. gadā
· 1. Lai veicinātu Aizsardzības ministrijas un Latvijas Drošības un aizsardzības industriju federācijas kopējo sadarbību, nodrošinot nacionālās aizsardzības industrijas un pētniecības iestāžu iekļaušanos Ziemeļatlantijas līguma organizācijas un Eiropas Savienības militāro spēju attīstības procesā, atļaut Aizsardzības ministrijai 2023. gadā piešķirt finansējumu Latvijas Drošības un aizsardzības industriju federācijai 106 737 euro apmērā no budžeta programmas 30.00.00 "Valsts aizsardzības politikas realizācija".
· 2. Aizsardzības ministrijai noslēgt ar Latvijas Drošības un aizsardzības industriju federāciju sadarbības līgumu par finansējuma piešķiršanu šā rīkojuma 1. punktā minētā uzdevuma izpildei. Līgumā paredzēt līdzekļu izlietojuma kontroli un noteikt, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga Latvijas Drošības un aizsardzības industriju federācija.

